בשנת 2012 פרל אנגלמן, חברת חסידות סאטמר בת 64, הפכה לפעילה נגד פגיעות מיניות לאחר שבנה סיפר לה כי בהיותו ילד הוא הוטרד מינית על ידי רב בישיבה בה למד. על פי חוקי ניו יורק, חלה התיישנות על המקרה ולא ניתן להגיש בגינו תלונה.
בשנת 2012 נידון רב חב"ד משה קלר לשלוש שנות מאסר על תנאי בגין הטרדה מינית של נער בן 15.
הרב היישי נוסבאום, שהתגורר בניו יורק בשנות ה-80, הואשם בהטרדה מינית של ילדים אך לא נדון למאסר. לאחר מכן עבר לטורונטו, ובשנת 2014, בגיל 73, הורשע במספר מקרים מהעבר. הוא נכלא, אך שוחרר כעבור זמן קצר.
בשנת 2012 הואשם נחמיה ווברמן, חסיד סאטמר בן 53, בהתעללות מינית בבת 12, אחת מתלמידותיו, במשך מספר שנים. ווברמן נחשב לדמות מכובדת בקהילה, ורבים התקשו להאמין לטענות נגדו. כתוצאה מכך, הנערה הטרדה ובויישה בפומבי, ומשפחתה וחברותיה קיבלו איומים. אחד מתומכי ווברמן הציע למשפחה כסף כדי לעלות לישראל ולהימנע ממתן עדות. ווברמן הורשע בכל 59 סעיפי כתב האישום וקיבל מאסר של 103 שנה. לאחר מכן בויישה והוחרמה משפחת הקורבן, הם גורשו מבית הכנסת בזמן הימים הנוראים, ואלמוני השליך ביצים על החנות שבבעלותם.
בשנת 2012, אישה מקריית יואל טענה כי בנה בן ה-14 הוטרד על ידי גבר בבית ספר של חסידות ויז'ניץ. לאחר שהתלוננה התקשר אליה רב וניסה לשכנע אותה לבטל את התלונה. לאחר מכן גורש הנער מבית הספר, וצוות בית הספר איים על האם שהם יעלילו עליה שהיא מתעללת בילדים.
בשנת 2012 נעצר אדם בשם מאיר דסקלוביץ, בן 27, שפגע מינית בילדים במקווה. הוא נדון למאסר, ושוחרר בשנת 2017. אביו של אחד הילדים שהתלונן קיבל בטלפון איומים וקללות.
בשנת 2012 נעצר עמנואל יגוטקין, שהיה מנהל ישיבה תיכונית בברוקלין, והואשם ב-75 מקרים של התעללות מינית בשלושה אחים קטינים בתקופה של כעשר שנים. ב-7 בפברואר 2013 נגזרו עליו 55 שנות מאסר.
בשנת 2013 פרסמה התביעה המחוזית בברוקלין את שמותיהם של 45 גברים ואישה אחת שהורשעו בשורת תקיפות מיניות בקהילה החרדית. הרשימה פורסמה גם באתר העיתון "ניו יורק פוסט".
חוק נפגעי תקיפה מינית בילדים (2019).
על פי חוקי ניו יורק עד שנת 2019 חלה התיישנות על מקרי פגיעה מינית בילדים כאשר הקורבן הגיע לגיל 23 (או 21 במקרים שבהם נתבע מוסד חינוכי). באפריל 2019 נחקק בניו יורק "חוק נפגעי תקיפה מינית בילדים" (Child Victims Act). החוק האריך את תקופת ההתיישנות לתביעות אזרחיות ותלונות במשטרה, ובנוסף לכך הוקצה "חלון זמן" של שנה אחת, מאוגוסט 2019 עד אוגוסט 2020, בו ניתן להגיש תלונה ללא כל קשר לגילו הנוכחי של המתלונן. חוק זה מאפשר לטפל במקרים של חשדות לתקיפה מינית שאירעו לפני שנים רבות. האדם שהתלונן נגד יהודה יואל קולקו בשנת 2006 הגיש שוב את תלונתו, במסגרת החוק החדש.
אל-ימין זרואל
Good Girl
עמדה (כתב עת סוציאליסטי)
עמדה היה כתב עת ישראלי שיצא לאור בין השנים 1974 עד 1979.
היסטוריה.
עמדה הוקם על ידי קבוצה של חברי מפלגת מוקד, חברי חוגים שונים במפלגת העבודה (בעיקר חברי "החוג לליבון בעיות חברה ומדינה") ומפלגת מפ"ם. שביקשו להקים במה לכתיבת מאמרים בנושאי חברה, תרבות ומדינה שלדעתם לא זכו לכיסוי בעיתונות הכללית.
מטרות כתב עת, היו כפי שהוגדרו בגיליון הראשון היו:
העורכים המשותפים הראשונים של כתב העת היו: מנחם ברינקר, ניבה לניר, אברהם ב. יהושע ועדינה ילין. במשך השנים התחלפו ביניהם חברי קבוצת העורכים עם
חברי מערכת כתב העת שכללה בין השאר את: פנחס אביבי, דן ביתן, יחיעם ויץ, ראול טייטלבאום, נתן נבו, אמנון סלע, בועז עברון, יגאל עילם, אליעזר רונן, אלי שאלתיאל, זאב שטרנהל, גבריאל שילינגר, יוסי שריד.
כתב העת יצא לאור בערך מיד חודשיים.
מיול (אי)
האי מיול (באנגלית: Mule Island או Muloy) הוא אי קטן, הממוקם בסמוך מדרום לאי הוקר, בתוך מפרץ פרידז, בארץ הנסיכה אליזבת שבאנטארקטיקה.
האי ממוקם למול הקצה המערבי של חצי האי מול שבגבעות וסטפולד.
אורכו של האי קילומטר אחד, ורוחבו חצי קילומטר.
היסטוריה.
גילוי ומיפוי האזור.
אזור גבעות וסטפולד, חצי האי מיול, והאי מיול מופו באמצעות תצלומי אוויר שצולמו על ידי משלחת לארס כריסטנסן (1937–1936).
מקור השם.
האי נקרא על שם חצי האי מיול, הממוקם למולו.
תיאורטיקן
האי מיול
מיול
מרד נעורים
אופאטומומאב
אופאטומומאב (Ofatumumab) הוא נוגדן חד-שבטי אנושי מלא ל- המעכב הפעלת לימפוציטים מסוג B. הוא ניתן כתרופה בשני אופנים: עירוי תוך-ורידי (משווק תחת השם המסחרי Arzerra), שאז הוא ניתן בהתוויה של טיפול בלוקמיה לימפוציטית כרונית שאינה מתאימה לטיפול בפלודרבין, וזריקה תת-עורית (משווק תחת השם המסחרי Kesimpta), שאז הוא ניתן בהתוויה של טיפול בטרשת נפוצה. הנוגדן הראה גם פוטנציאל בטיפול בלימפומה פוליקולרית, לימפומה מפושטת של תאי B ודלקת מפרקים שגרונית. זהו הנוגדן הראשון המיוצר על ידי חברת התרופות הדנית Genmab.
תופעות הלוואי השכיחות ביותר עבור אופאטומומאב בעירוי תוך-ורידי כוללות פריחה מקומית ונויטרופניה. תופעות הלוואי השכיחות ביותר עבור אופאטומומאב בזריקה תת-עורית כוללות דלקת בדרכי אוויר תחתונות, כאב ראש ופריחה מקומית. תופעות לוואי נוספות נפוצות כוללות אנמיה ודלקת דרכי אוויר עליונות, והיא עלולה לגרום לשפעול של נגיף הפטיטיס B. בזמן הטיפול בתרופה ישנה סכנה בקבלת חיסוני נגיפים חיים-מוחלשים. בהשוואה לריטוקסימאב, אופאטומומאב נקשר חזק יותר ל-CD20 ומסולק בקצב איטי יותר. זמן מחצית החיים של התרופה הוא 14 יום.
דומיניק סובוסלאי
דומיניק סובוסלאי (בהונגרית: Dominik Szoboszlai; נולד ב-25 באוקטובר 2000) הוא כדורגלן הונגרי המשחק בעמדת הקשר ברד בול לייפציג מהבונדסליגה ובנבחרת הונגריה.
קריירת מועדונים.
סובוסלאי ערך את הופעת הבכורה המקצועית שלו בעונת 2017/2018, ב-21 ביולי 2017 בליפרינג מהליגה ההונגרית השנייה. את שערו הראשון כבש ב-4 באוגוסט.
רד בול זלצבורג.
ב-27 במאי 2018, במהלך עונת 2017/2018 ערך את הופעת הבכורה שלו ברד בול במשחק מול אוסטריה וינה כשעלה כמחליף בדקה ה-57. הוא כבש את שערו הראשון במועדון בניצחון 0–6 על SC אגלו במסגרת הגביע האוסטרי. את שערו הראשון במסגרת הליגה כבש ב-17 במרץ 2019 נגד ואקר אינסברוק. ב-17 בספטמבר 2019 ערך את הופעת הבכורה בליגת האלופות וכבש את שער הבכורה במפעל במשחק שהסתיים בניצחון רד בול 2-6.
ב-10 ביוני 2020 כבש סובוסלאי שלושער בניצחון רד בול 1–5 נגד שטורם גראץ. הוא סיים את עונת 2019/2020 עם תשעה שערים ו-14 בישולים ב-27 הופעות. בסיום העונה נבחר לשחקן העונה בבונדסליגה האוסטרית.
רד בול לייפציג.
ב-17 בדצמבר 2020, נרכש על ידי הקבוצה הגרמנית רד בול לייפציג אליה בר בינואר 2021 לאחר ששילמה את סעיף שחרורו שעמד על 25 מיליון אירו. עם זאת, סובוסלאי לא השתתף באף משחק של ר.ב. לייפציג בעונת 2020/21 עקב פציעה ארוכה. הוא ערך את הופעת הבכורה ב-7 באוגוסט 2021 במשחק במסגרת הגביע הגרמני נגד ס.ו. זנדהאוזן. הוא נכנס כמחליף בדקה ה-78, ושלוש דקות מאוחר יותר כבש את השער השלישי בניצחון קבוצתו 0–3. ב-15 באוגוסט ערך הופעת בכורה בבונדסליגה בהפסד קבוצתו 0–1 למיינץ. ב-20 באוגוסט כבש שערי בכורה כשכבש צמד שערים בניצחון 0–4 על שטוטגרט.
קריירה בינלאומית.
סובוסלאי היה הקפטן של נבחרת הונגריה U17 במהלך אליפות אירופה 2017 בה כבש הקשר שני שערים. לאחר מכן היה גם קפטן הנבחרת U19 במהלך אליפות אירופה עד גיל 19 וב-1 בספטמבר 2017 ערך את הופעת הבכורה שלו בנבחרת U21 נגד נבחרת גרמניה.
ביוני 2017 זומן סובוסלאי לראשונה לנבחרת הונגריה הבוגרת אך לא שותף. ב-21 במרץ 2019 ערך את הופעת הבכורה בנבחרת במסגרת במסגרת מוקדמות יורו 2020 נגד סלובקיה. הוא כבש את שערו הראשון במדים הלאומיים מול אותה יריבה, סלובקיה, גם כן במסגרת מוקדמות יורו 2020.
בנובמבר 2020 בפלייאוף ליגת האומות כבש שער ניצחון בדקה ה-90 נגד איסלנד, שער אשר נתן לנבחרת הונגריה את הכרטיס ליורו 2020, בו לא שותף בשל פציעה.
תארים.
קבוצתיים.
רד בול זלצבורג.
ר.ב. לייפציג
פוירבך
בועת חד הקרן
בועת חד קרן
מיכאל מור
מיכאל מור (נולד ב-1979) הוא פושע ישראלי המוגדר על ידי משטרת ישראל כראש ארגון פשיעה ארצי שמרכזו בנהריה, ונחשב יעד מרכזי של משטרת ישראל.
ביוגרפיה.
מור נולד בשכונת רגום בנהריה בשם מיכאל מודזגרישוילי.
כניסתו אל עולם הפשע.
כבר בנעוריו החל לעסוק בפשע, בין היתר הלוואות בשוק האפור, הימורים, פריצות לבתים וסחר בנשק. בשנות ה-20 שלו הקים עשרות מועדוני הימורים בנהריה, ואלה הזרימו לכיסו מיליוני שקלים שבהם השתמש כדי לרכוש נדל"ן בעיר הצפונית ומחוצה לה. הוא נעצר מספר פעמים על עבירות רכוש, איומים והחזקת נשק, וישב בכלא מספר חודשים, אך המשיך לנהל את ארגונו מהכלא וחיזק את כוחו באזור הצפון.
פרשת השוטרים הנוקמים.
בשנת 2006, בוצעו ניסיונות של משטרת ישראל לגבש נגדו כתב אישום, אך ללא הצלחה. בחודשים לאחר מכן, כתגובת נקמה, אנשיו של מור זרקו רימונים אל ביתם של שוטרים שעסקו בחקירה, ואל ביתו של ראש עיריית נהריה בזמנו, ז'קי סבג. פעולות אלה הובילו לניסיון שלא צלח מצד השוטרים לחסל את מור, במה שנודע כ"פרשת השוטרים הנוקמים".
עבירות סחר בנשק.